Gratë amerikane shfaqin interesim për ndërmarrjet bujqësore
Tradicionalisht në Shtetet e Bashkuara, gratë kanë luajtur role të rëndësishme në familjet që kishin prona bujqësore, duke ndihmuar bab
Një ndër punët e ditës për Julie Stinar është të ushqejë pulat. Ajo është pronare e fermës Evensong në Sharpsburg të Merilandit. Para se të fillonte të merrej me bujqësi 5 vjet më parë, ajo punonte në një dyqan rrobash: Ajo filloi të rriste zarzavate për familjen në një kopsht të vogël. Tepricat ua shiste kolegëve që punonin me të shoqin. Tani ferma e saj përfshin 53 hektarë. Ajo kultivon mbi 100 varietete zarzavatesh, si dhe mban pula, derra dhe lopë. Edhe Jeanne Dietz-Band është pronare ferme. Ajo mban 200 dhi në fermën Many Rocks në Keedysville të Merilendit. Jeanne është doktore shkencash në biologjinë molekulare, por e la karrierën si bioteknike për të pasur më shumë kohë me dy djemtë adoleshentë. Ajo thotë se njohuritë në gjenetikë e ndihmuan të fillonte një program për mbarështimin e dhive, ndërsa kimia e ndihmoi në fillimin e prodhimit të sapunëve me qumësht dhie. Jeanne dhe Julie janë pasqyrë e një prirjeje në rritje të përfshirjes së grave në bujqësi. Sipas statistikave zyrtare mbi bujqësinë në vitin 2007, numri i grave që administronin direkt një fermë ishte rritur 30 për qind gjatë 5 vjetëve të fundit. Tani gratë drejtojnë mbi 14 për qind të 2.2 milionë ndërmarrjeve bujqësore në vend. Stephanie Gambrell është analiste e politikave ekonomike pranë Qendrës për Fermën Amerikane: Përgjithësisht gratë administrojnë ferma më të vogla në krahasim me burrat, por tani ato po përfitojnë nga popullariteti i tregut fshatar dhe interesimi i popullatës për të blerë produkte lokale. Gratë fermere thonë se megjithëse puna në bujqësi është e lodhshme, e preferojnë pasi ofron pavarësi, fleksibilitet dhe të jep një ndjenjë vetë-përmbushjeje. Zonja Stinar thotë se asnjëherë nuk është penduar që zgjodhi punën në bujqësi si mënyrë për të siguruar jetesën.